Aalborgs Stifts Adresseavis, 1822-05-20
Professor Chrysander i Kiel var en godhiertet Mand, men manglede al Takt for det Passende. Til Beviis er tilstrækkeligt, at han engang for Hoffet holdt en græsk Tale. - Hvor indskrænket han var, sees deraf, at da en Bekiendter havde fortalt ham, at man kunde afrette Pattegrise til at synge som Dompappe, havde han travlt med at lade kiøbe en Pattegriis. Det var den samme Chrysander, som skrev en Bøn at bede, naar man falder ned af et Kirketaarn, hvortil En af vore Landsmænd gav os som et Sidestykke, en Sang at synge naar man piller Steen paa Marken. Ridder Abel, Amtsprovst i Venneberg, Hørn og Børglum Herreder og Sognepræst til Hiøring, er, efter Forlydende, kaldet til Stillinge Sognekald i Sielland. - Sognepræst til Sundby og Hvorup, F. Winding, ventes kaldet til Randers Capellanie. Bud ved Auctionscontoiret, H. R. Møller, bekiendtgiør i Statstidenden Følgende: "Under 5te denne Maaned, om Eftermiddagen, havde jeg den ulykkelige Skjebne at miste 2de af mine 7 Børn, nemlig Christian Friderik Ferdinant i 11te, og Emilius Henrich i 9de Aar, derved, at de gik ud at bade sig i Dammen paa Nørrefælled, og der blev siddende i Mudderet og maatte drukne, uden at vorde ræddet; og disse mine haabefulde Børn skulde jeg saaledes miste, hvilket er mig og Hustrue en yderst stor Hiertesorg."J Penia for 1821 har Kammerjunker Ravert besvaret det Spørgsmaal: Er Danmark tilstrækkeligen forsynet med Sygehuse, og ere disse, som de bør være? – Resultatet er beklageligt. Her nogle enkelte Træk: J Amtets Sygehuus i Horsens var Alt elendigt; ikkun eet Haandklæde havdes i hele Huset. Ved Fruekirke i Aarhuus er et Hospital, hvormed er forenet en Daarekiste, som han ikke har seet skrækkeligere. Amtets Sygehuus udmærker sig ved sin Slethed. Engang om Maaneden kommer Reent paa Sengene. J Hospitalet ved St. Catharine Kirke i Ribe ligge de Syge i Kielderen, som er halv under Jorden. J Almindelighed udlader Herr Kammerjunkeren sig saaledes: "Nogle af Sygehusene har jeg viist at være gode og hensigtsmæssige, nogle kunne endog sættes ved Siden af Europas bedste Sygehuse, f. Ex. Bidstrupgaards (ogsaa roses især Jndretningen for Vanvittige i Frederiksborg, Ørefunds Sygehuus og Aalborg Amts Sygehuus);men andre ere og saaledes, at de ere til Vanhæder for de Byer, hvor de ere, og i nogle behandles de Syge paa en Maade, som ikkun giør Menneskeheden liden Ære. Dette er fornemmeligen Tilfældet med de Vanvittige, hvis Lod paa flere Steder her i Landet er dobbelt tung; de lide ikke alene ved Mangel paa Forstandens Brug, men de behandles og slettere end criminelle Forbrydere".Der klages i flere offentlige Blade over, at Man i Kongens Have seer Haandklæder, Duge, Særker o. s. v. ophængte til Tørre, hvorved det eneste Forlystelsested inden Byens Volde forvandles til en Tørreplads, og det ene og alene for Vedkommendes Vindesyges Skyld. Jaar har Man det Særsyn, som neppe har været seet i de sidste fire til fem Decennier, at Skoven i de første Dage af Mai har begyndt at grønnes, at Qvæget sidst i April kom paa Græs, at Luften alerede før Midten af April, paa nogle kolde Morgener og Aftener nær, var saa varm og behagelig som ellers ved Midsommers-Tid, kort: at Tullins Skildring af Maiddagen har i Aar atter passet for vort Clima. En mærkelig Forandring maa være foregaaet i de nordlige Polaregne, hvorom fortsatte Efterretninger fra Nordpols-Expeditionen vel ville skiænke os Oplysning. Maaskee forstørres Jismasserne ved Sydpolen, eller for did fra Nordpolen.